Í dag er Hans Jákup Simonsen, yvirlækni tilnevnur liðlækni í Sjúkraflutningstænastuni í Sjúkrahúsverki Føroya. Liðlæknin er tilnevndur av Landssjúkrahúsinum vísandi til kunngerð nr. 9. frá 19 februar 2010 um skipan av sjúkraflutningstænastuni og sambært avgerð frá 14. oktober 2014 hjá landsstýrismanninum í heilsumálum Karsten Hansen. Tilnevningin er fyri 3 ár. Hans Jákup er anæstesilækni og hevur sonevnda præhospitala útbúgving. Liðlæknin hevur evstu fakligu ábyrgd av Sjúkraflutningstænastuni fyri Føroyar. Liðlæknin hevur myndugleika á Sjúkraflutningstænastunum á Klaksvíkar Sjúkrahúsi, Suðuroyar Sjúkrahúsi og Landssjúkrahúsunum, og skal virka fyri at tryggja eina eins góða sjúkraflutningtænastu um alt landið. Sjúkraflutningstænastan skal tæna teimum, ið hava tørv á bráðfeingis hjálp orsakað av óhappi ella sjúku, føðing ella annað. Sjúkrabilar røkka nærum alt landið og saman við tyrluflúgving kunnu allar Føroyar og havøkið rundan um náast skjótt. Liðlæknin sum nú er settur, skal hava umsjón við tænastuni og skal tryggja førleikarnar hjá teimum starvsfólkum, sum virka í sjúkraflutningstænastuni. Tað merkir millum annað, at hann hevur ábyrgdina av, at starvsfólkini fáa góðkenda útbúgving og tryggjar, at útbúgvingin verður dagførd á hvørjum ári. Liðlæknin skal eisini góðkenna, at viðgerðartólini í sjúkrabilunum lúka altjóða krøv og at hesi eru eins, soleiðis at øll sjúkraflutningsstarvsfólk kenna tólini uttan mun til hvør sjúkrabilur er á staðnum. Føðslutrot hevur við sær, at immunverjan viknar. Hetta viðførur, at fólk við føðslutroti gerast oftari sjúk og eru longri innløgd á sjúkrahúsi. Tey eru harumframt meiri røktarkrevjandi og deyðstittleikin er hægri. 2013). Leysliga samanborið við Føroyar, hevði hetta svarað til uml. 19 mió. Á Landssjúkrahúsinum er verkætlan um føðslutrot sett í verk á seingjardeildini B6, sum viðgerð sjúklingar við krabbameini, maga-tarmsjúkum, brunasjúkum og øðrum sjúkum. Stórur partur av sjúklingunum á B6 eru eldri fólk. Endaliga úrslitið fer at fyriliggja í 2015. Skipanini fer at verða innførd í stigum. Fyrsta økið er Endoskopieindin, ið ger kikara-kanningar í maganum og langanum. Skipanin virkar soleiðis, at tá sjúklingur skal innkallast, trýstir starvsfólkið á ein knøtt í sjúklingaskipanini THS. Við hesum gerst innkallingarmannagongdin einfaldari og smidligari, og kemur skjótari fram til sjúklingin. Spennandi verður at fara í gongd og at víðka hettar til aðrar eindir í leypið av 2015. Málið er, at allar eindir á Landssjúkrahúsinum kunnu brúka Mínboks innan endan av 2015.